พื้นฐานโหราศาสตร์ แยกแยะราศี แบ่งราศีตามกลุ่มแบบอื่น
ศึกษาว่าแต่ละราศีมีลักษณะแตกต่างกันอย่างไร วิธีที่จะช่วยให้คุณจำได้ง่ายๆ คือ พยายามนึกถึงหน้าของคนที่เกิดในราศีนั้นๆ เอาไว้เชื่อมโยงกับข้อมูลที่คุณรู้ พยายามสังเกตว่าพวกเขามักมีพฤติกรรมอย่างไร และมีเรื่องใดที่พวกเขาแต่ละราศีไม่ค่อยถนัด ยิ่งคุณพยายามฝึกเปรียบเทียบมากเท่าไร ก็จะยิ่งจำบุคลิกของแต่ละราศีได้แม่นขึ้นเท่านั้น ชาวราศีเมษมักมีเสียงที่ดังโผงผางฟังดูมีอำนาจ พวกเขามักหัวดื้อ อีโก้รุนแรง ชอบโชว์อ๊อฟ เป็นตัวของตัวเอง ชอบแข่งขัน รักอิสระและการผจญภัย กระตือรือร้น กล้าหาญ แข็งแรงเหมือนนักกีฬา ใจร้อน วู่วาม อยู่นิ่งไม่ได้ มีพลังในตัวเอง มั่นใจเกินเหตุ โผงผาง ขวานผ่าซาก หัวดื้อไม่ยอมใคร มีความมุ่งมั่น อารมณ์รุนแรง เถื่อนนิดๆ เห็นแก่ตัวในบางครั้ง มีหัวธุรกิจ ชอบเสี่ยงและท้าทาย ชาวราศีเมษมักจะทำก่อนคิดเสมอ ชาวราศีพฤษภชอบของใช้ดีๆ มักมีลักษณะแบบวัตถุนิยมสุดขั้ว หรืออาจดูเหมือนพวกที่ดื่มด่ำกับความรื่นรมย์ในชีวิต อย่างไรก็ดี พวกเขาอาจดูเชื่องช้า คิดก่อนทำ บริหารเงินเก่งมาก และชอบชีวิตกลางแจ้ง (รวมถึงกิจกรรมอย่างการทำสวน ทำไร่นา) พวกเขามีความติดดินและเป็นนักปฏิบัติ ไม่ชอบการเปลี่ยนแปลงสักเท่าไร ชาวราศีเมถุนเป็นนักโต้เถียงชั้นยอด มีไหวพริบ ปรับตัวเก่ง ชอบหว่านเสน่ห์ ขี้เล่น (แต่อาจดูเหมือนก้าวร้าว) เจ้าเล่ห์ โลเล เอาใจง่าย ชอบใช้ความคิด ช่างพูดคุย หัวไว ชอบเข้าสังคม รักความรู้ และพลิกแพลงได้เสมอ พวกเขามักชอบการอ่าน การเขียน หรือเกมส์ที่ใช้สมองแบบต่างๆ แถมยังทำงานหลายอย่างพร้อมกันได้ดีด้วย<ref ชาวราศีกรกฏมักอ่อนไหวง่าย (คาดเดาอารมณ์ยาก) โรแมนติก อัธยาศัยดี ปากหวาน ชอบดูแลและเอาใจใส่ มีลักษณะความเป็นแม่ ชอบอยู่ติดบ้าน ชาวกรกฎชอบการทำอาหารทานที่บ้านและการอยู่พร้อมหน้าครอบครัวเป็นที่สุด โดยมักไม่ชอบเข้าสังคม ยิ่งหากรู้สึกไม่พอใจหรือมีใครมาทำร้ายเชือดเฉือนล่ะก็ พวกเขาอาจจะหายหน้าไปเลยทีเดียว ชาวราศีสิงห์เป็นคนรักสนุกและเป็นผู้นำที่อ่อนไหว พวกเขารักเด็ก และชอบเครื่องประดับหรือของหรูหรา มีทัศนคติคิดการใหญ่ ในอีกแง่หนึ่ง พวกเขาก็ชอบโชว์อ๊อฟ อีโก้รุนแรง ชอบข่มคนอื่น มีบารมี ชอบสั่งการ ฉลาด ทะนงตน หยิ่งยโส อวดดี ใช้อารมณ์ ชอบแข่งขัน เสียงดัง จงรักภักดี มีความมุ่งมั่น และเป็นคนสบายๆ แต่ก็พร้อมจะก้าวร้าวทุกเมื่อ รักความยุติธรรม พวกเขาชอบเป็นจุดศูนย์กลางของผู้อื่น และเป็นคนมีชีวิตชีวิตมาก รักสันโดษที่สุด และเป็นเทพแห่งการยุติ เป็นเจ้าป่าที่สุดของทุกราศี ชาวราศีกันย์มักเป็นพวกนิยมความสมบูรณ์แบบ ชอบวิจารณ์ เก็บรายละเอียด จุกจิก ชอบปฏิบัติ ชอบใช้หัวคิด มีปฏิภาณไหวพริบดี ช่างสังเกต หลักแหลม และมักมองคนออก พวกเขามีพลังสมองมากมายและชอบใช้ชีวิตอย่างรักษาสุขภาพอยู่เสมอ ในอีกแง่หนึ่ง พวกเขาก็ชอบตัดสินคนอื่น ชอบแสดงความเห็น ขี้อาย แต่เป็นนักจัดการที่ดี ชาวราศีกันย์ชอบความสะอาดและเป็นระเบียบ แถมยังมักรู้วิธีพิสูจน์สิ่งที่ตัวเองเชื่อ ให้ผู้อื่นคล้อยตามด้วย ชาวราศีตุลย์มักชอบใช้หัวคิด มีเสน่ห์และชอบหว่านด้วย บางครั้งอาจดูเหลาะแหละ แต่มีบุคลิกสง่า จงรักภักดีต่อผู้อื่น และมีทักษะในการเจรจาประนีประนอม พวกเขาชอบความเสมอภาคเท่าเทียม ชอบความงามและสิ่งสวยๆ งามๆ พวกเขาอาจชอบเข้าสังคม และเป็นคนสุภาพ มารยาทและอัธยาศัยดี มีอุดมการณ์ มีแรงดึงดูด แต่ก็รักสงบด้วย ชาวราศีพิจิกเป็นคนชอบเก็บงำ เร่าร้อน มั่นใจ จงรักภักดี แข็งแกร่งเหมือนนักกีฬา แต่จิตใจอ่อนไหว ดูลึกลับ อ่านใจคนออก ชอบสืบหาความจริง มีพลังในตัวเอง ชอบเรื่องทางเพศ ขี้หึง มีคุณสมบัติส่วนตัวสูง ชอบควบคุมผู้อื่น อารมณ์ร้าย มีแรงดึงดูด มีความมุ่งมั่น ฟื้นตัวเร็ว และยังเป็นคนช่างอาฆาตด้วย พวกเขามักรู้จักพัฒนาตัวเองในทุกๆ ด้านอย่างถึงที่สุด ราศีนี้อาจจะทายยากสักหน่อย เพราะพวกเขาชอบรักษาความเป็นส่วนตัว แม้ว่าบางครั้งดูเหมือนเปิดเผยก็ตาม ชาวราศีธนูรักการผจญภัย รักความอิสระ เป็นกันเอง กระตือรือร้น ใจกว้าง มองโลกแง่ดีมากเกินไป กล้าหาญ ฉลาด มีบารมี ชอบหว่านเสน่ห์ เจ้าชู้ ท้าทายสังคมเล็กน้อย และรักเสรีภาพ พวกเขาไม่ชอบข้อจำกัด พวกเขาคุยเก่ง และชอบให้ความบันเทิง ใจร้อน ชอบโม้ ตามใจตัวเอง ขวานผ่าซาก ชอบเสี่ยง  มีนิสัยร่าเริงเหมือนเด็ก คนราศีธนูยังมักกระหายความรู้  เป็นนักฉวยโอกาส ชอบทำการกุศล และมีหัวทางด้านปรัชญา ชาวราศีมังกรมีความทะเยอทะยาน แน่วแน่ มีความอดทน มีวุฒิภาวะ มีพลัง ดูลึกลับ (ชอบหายหน้าหายตา) สงวนท่าที ไม่ผูกติดกับใคร ระวังตัว อารมณ์ร้อน ใจกว้าง บ้างาน และมีแววตาที่ดุดันทะลุทะลวง พวกเขาชอบแบกรับภาระและมีความทะยานอยากสูง แต่ก็มีระเบียบวินัยในตัวเอง เชื่อฟังผู้มีอำนาจ คิดแต่เรื่องงาน และมีสมรรถภาพด้านความทรหดอดทนสูง พวกเขามักมีภาพลักษณ์จริงจัง เพื่อป้องกันตัวไม่ให้ใครมาทำร้ายได้ แต่ภายใต้หน้าฉากอันลึกลับ พวกเขากลับเร่าร้อนและมีเสน่ห์ และมีอารมณ์ขันแฝงอยู่ในตัวด้วย ชาวราศีกุมภ์ชอบช่วยเหลือผู้อื่น พวกเขามีจิตอิสระ เป็นประชาธิปไตย รักเพื่อนมนุษย์และมีมนุษย์สัมพันธ์สูง ใจกว้างและรักความเท่าเทียมในสังคม พวกเขามักเป็นนักปฏิรูป แต่ก็อาจจะเย็นชาและเฉยเมยในบางครั้ง รวมถึงมีท่าทีแปลกประหลาด เอาแน่เอานอนไม่ได้ ชอบท้าทายสังคม ชอบแสดงความเห็น มีเอกลักษณ์ในตัวเอง เป็นมิตรกับทุกคน นิสัยปากไว มีอุดมการณ์ ช่างค้นคว้า เปลี่ยนใจง่าย และมีความเด็ดเดี่ยว ชาวราศีมีนมีความคิดสร้างสรรค์สูง ฉลาด ร้อนแรง อ่อนไหว และอัธยาศัยดี พวกเขามักชอบดูแลผู้อื่น แต่ก็อาจถูกมองว่าก้าวร้าวในบางครั้ง เพราะพวกเขามีอารมณ์แปรปรวน พวกเขามักมีดวงตาและรอยยิ้มสวยงาม พวกเขามีนิสัยมั่นใจไหม? พวกเขามีลักษณะโดดเด่นกว่าคนอื่นไหม? คุณรู้จักพวกเขาดีไหม?ถ้าใช่ เอาพวกเขามาเป็นการบ้านฝึกวิเคราะห์ได้เลย ในทางกลับกัน ลองตั้งคำถามว่า เขาหรือเธอดูไม่ต่างจากคนอื่นนักใช่ไหม? เป็นคนเงียบๆ หรือขี้อายด้วยใช่ไหม? พยายามนึกภาพคนที่คุณรู้จัก และเปรียบเทียบกับคนที่คุณต้องการทายราศี ลองดูบุคลิกบางอย่าง รวมถึงลักษณะทางกาย และปฏิกิริยาของพวกเขาต่อความเครียด จากนั้น เปรียบเทียบกับคนที่คุณรู้ราศีของพวกเขา เพื่อทายราศีของอีกฝ่าย มันสำคัญมากที่จะต้องสังเกตพฤติกรรมของพวกเขาเวลาเข้ากลุ่ม หรือเวลาเกิดความขัดแย้ง เพราะมันจะแสดงตัวตนที่แท้จริงของพวกเขาได้ดีกว่าเวลาปกติ  คนเรามักแสดงตัวตนแท้จริงออกมาให้เห็นในเวลาที่กดดัน หรือเวลาที่อยู่กับคนใกล้ชิด   ตัวอย่างเช่น ปฏิกิริยาตอบสนองของราศีเมษ เวลาที่เกิดความขัดแย้ง คือ ตะโกนใส่หรือขู่คำราม ในขณะที่ราศีเมถุนมักใช้วาทะศิลป์เอาตัวรอด กรกฎมักจะระเบิดอารมณ์ออกมา และพฤษภมักจะเงียบเฉยพร้อมวางท่าไม่หวาดหวั่น เป็นต้น จรราศี (เมษ กรกฏ ตุลย์ มังกร): พวกเขามักจะเผชิญหน้ากับความขัดแย้งอย่างกล้าหาญ เด็ดเดี่ยว และใช้สัญชาติญาณตอบโต้เพื่อเอาชนะการถูกโจมตี ซึ่งเป็นนิสัยที่ทำให้พวกเขามักเป็นจอมโปรเจกต์ต่างๆ ด้วย สถิตราศี (พฤษภ สิงห์ พิจิก กุมภ์): พวกเขามักยั้งการกระทำไว้ก่อน และแสดงให้เห็นว่าตนเองไร้เทียมทาน การโจมตีหรือหาเรื่องทำอะไรพวกเขาไม่ได้หรอก ออกแนวดื้อเงียบเล็กน้อย แต่เป็นนิสัยที่ทำให้พวกเขามักจดจ่อในงานที่ทำจนสำเร็จลุล่วงได้ อุภยราศี (เมถุน กันย์ ธนู มีน): พวกเขามักใช้ศาสตร์และศิลป์ในการแก้ปัญหาความขัดแย้ง แต่ไม่ค่อยจะมีปัญหากับใครอยู่แล้ว เพราะพวกเขามักชิ่งหรือหลีกเลี่ยงก่อนเสมอ พวกเขาจึงมักโน้มน้าวให้ผู้อื่นคล้อยตามเก่ง ราศีเมษเป็นราศีแรกของวงล้อจักราศี จึงถือได้ว่าเป็นน้องเล็ก หรือมีบุคลิกแบบเด็กที่สุด เช่น อารมณ์ร้าย ไม่รู้จักยับยั้งชั่งใจ เอาแต่ใจ และชอบเรียนรู้สิ่งใหม่ๆ ในขณะที่ราศีถัดๆ ไป จนถึงราศีมีนเป็นราศีสุดท้ายนั้น ก็มีนิสัยแก่ไปตามวัยเหมือนคนเรานั่นเอง เช่น ฉลาด ลุ่มลึก อ่อนโยน และมีความสุขุมหรือวุฒิภาวะค่อนข้างดีกว่า บางคนถึงได้ใช้คำว่า จิตวิญญาณเก่าแก่ ลองทายตามหลักโหราศาสตร์ที่คุณได้ศึกษามา คนทั่วไปอาจทายได้แค่ 1 ต่อ 12 แต่หากเป็นคนที่ศึกษาโหราศาสตร์ เปอร์เซ็นหรือโอกาสทายถูกควรจะมากกว่านั้น หากคุณหมั่นเรียนรู้และฝึกฝนการสังเกต ก็จะเริ่มทายแม่นขึ้นเรื่อยๆ โดยอาจเริ่มจาก 1 ต่อ 10-11 เมื่อทายเสร็จแล้ว คุณอยากรู้ว่าถูกไหม ก็ลองถามวันและเวลาเกิดของคนๆ นั้นดู คุณอาจนำข้อมูลไปใส่ในเว็บไซท์โหราศาสตร์บางแห่ง เพื่อคำนวณพื้นดวงของคนๆ นั้นออกมาดูอย่างละเอียดก็ได้ เมษ สิงห์ ธนู: ชาวธาตุไฟมักแข็งแรงและมีพลังงานล้นเหลือ แต่ในบางมุมก็มักเถื่อนๆ นิดๆ เห็นแก่ตัว ดื้อด้าน  มั่นใจ มีพรสวรรค์ บารมี และรู้จักเข้าสังคม  รูปร่างดีและชอบกีฬา พูดสั้นๆ คือ พวกเขาเป็น นักปฏิบัติ พฤษภ กันย์ มังกร: พวกเขาติดดินและไม่ชอบการเปลี่ยนแปลง พวกเขานิยมความสมบูรณ์แบบ ทำงานหนัก และมักเป็นคนเก็บงำ พวกเขายังมั่นใจ เป็นที่พึ่งพาได้ สม่ำเสมอ และมีความเข้าใจหลายเรื่อง พวกเขามักถูกมองข้าม แต่ในหลายๆ ด้าน พวกเขาเป็นศูนย์รวมจิตใจของคนรอบข้าง พูดสั้นๆ คือ เป็นคนประเภท เสาหลัก ของผู้อื่น เมถุน ตุลย์ กุมภ์: พวกเขามักชอบใช้ความคิดและมีความกระตือรือร้น ฉลาด ใฝ่รู้ กระฉับกระเฉง มีเสน่ห์ และเก่งเรื่องการเลือกใช้คำศัพท์ พวกเขามักโลเลง่าย ชอบวิเคราะห์ และมองโลกแง่ดี พูดสั้นๆ คือ พวกเขาเป็นพวก นักคิด กรกฎ พิจิก มีน: พวกเขามักเจ้าอารมณ์และไม่ชอบการเปลี่ยนแปลง พวกเขาอารมณ์อ่อนไหวและลึกซึ้ง แถมยังมีความคิดและการแสดงออกที่ทรงพลัง มีความใฝ่ปรารถนาและแฝงกลิ่นอายทางเพศไว้เสมอ พวกเขายังมักมีญาณทรรศนะ และอาจถึงขั้นมีพลังจิตด้วย กล่าวโดยสรุป คือ พวกเขาเป็นพวก อ่อนไหว ประเด็นนี้ไม่ได้เกี่ยวกับความเป็นแมนหรือความกระตุ้งกระติ้ง ที่จริงแล้ว ผู้ชายที่เกิดราศีหยิน มักจะแสดงออกให้ตรงข้ามหรือดูแมนๆ ด้วยซ้ำ (เช่น เล่นกล้าม คุยว่าตัวเองเป็นนักล่าสาว หรือเป็นชายแกร่ง เป็นต้น) และผู้หญิงที่เกิดในราศีหยาง ก็มักจะชดเชยพลังานดังกล่าว ด้วยการแสดงออกตรงข้ามในทำนองเดียวกัน (เช่น สวมชุดและแต่งหน้าแบบผู้หญิงจ๋าๆ และทำเป็นมีอารมณ์อ่อนไหว)   คุณลักษณะของราศีที่เป็นหยาง: ไม่ชอบขึ้นกับใคร เปลี่ยนคู่เดทบ่อย พวกเขาอาจดูหยาบหรือก้าวร้าว แต่ที่จริงแล้วพวกเขาแค่ต้องการปกป้องความเชื่อของตัวเอง พวกเขาชอบเดินทาง ชอบตื๊อผู้อื่น มีพลังงานเยอะ กระตือรือร้น หัวดื้อ คุยเก่ง มั่นใจ เปิดกว้าง มีแนวโน้มไปในเรื่องทางเพศและการหวานเสน่ห์ คุณลักษณะของราศีที่เป็นหยิน: ชอบความสัมพันธ์แบบระยะยาวมากกว่า เป็นพวกอยู่ติดบ้าน นอนหลับเยอะกว่าคนอื่น และชอบให้คนอื่นเป็นฝ่ายเข้าหาก่อน มักทำอะไรเป็นขั้นเป็นตอน เอาใจใส่ พึ่งพาได้ ใจดี ดื้อเงียบ สุภาพ และขี้อาย
เรียนรู้บุคลิกภาพพื้นฐานของแต่ละราศี. รู้จักกับราศีเมษ. รู้จักกับราศีพฤษภ. รู้จักกับราศีเมถุน. รู้จักกับราศีกรกฎ. รู้จักกับชาวราศีสิงห์. รู้จักกับชาวราศีกันย์. รู้จักกับชาวราศีตุลย์. รู้จักกับชาวราศีพิจิก. รู้จักกับราศีธนู. รู้จักกับราศีมังกร. รู้จักกับราศีกุมภ์. รู้จักกับราศีมีน. มองหาคนที่มีบุคลิกโดดเด่น. เปรียบเทียบกับคนที่คุณรู้จัก. สังเกตพฤติกรรม. คำนึงถึงอายุของแต่ละราศีด้วย. ฝึกทายราศีผู้อื่น. สอบถามวันและเวลาเกิด. รู้จักกับราศีธาตุไฟ. รู้จักกับราศีธาตุดิน. รู้จักกับราศีธาตุลม. รู้จักกับราศีธาตุน้ำ. เรียนรู้เกี่ยวกับความเป็นหยิน (Femininity)/ หยาง (Masculinity).
https://www.wikihow.com/Guess-Someone%27s-Astrological-Sign https://www.wikihow.com/Guess-Someone%27s-Astrological-Sign https://www.wikihow.com/Guess-Someone%27s-Astrological-Sign
Astrology Basics Distinguishing Between Signs Other Astrological Groupings